Bad Blood (The X-Files)
Zla krv (engleski Bad Blood) je dvanaesta epizoda pete sezone američke serije fantastike Dosjei X. Prvi put je emitirana 22. 2. 1998. na američkom programu Fox. Epizodu je napisao Vince Gilligan a režirao Cliff Bole, dok u njoj gostuju glumci Luke Wilson i Patrick Renna. Epizoda je jedna u nizu "čudovišta tjedna" te nije povezana sa širom mitologijom glavne radnje. Zabilježila je Nielsenov rejting od 12,0, te ju je gledalo 19,25 miliona gledatelja. Dobila je hvalospjeve kritičara, te su mnogi osobito hvalili netipičan humor kao osvježenje u Dosjeima X.

U radnji, agenti FBI-a Fox Mulder (David Duchovny) i Dana Scully (Gillian Anderson), koji istražuju paranormalne slučajeve koji moraju ostati izvan vidokruga javnosti, nailaze na slučaj u kojem Mulder ubija mladića za kojeg je mislio da je vampir, što pak dovodi do kaznene istrage njegovog upitnog postupka te mora predati izvještaj ravnatelju Walteru Skinneru (Mitch Pileggi). Mulder i Scully prepričavaju događaje kako su oni to vidjeli, te se ispostavi da svatko od njih dvoje ima različitu perspektivu na incident, što komplicira istragu.

Zla krv je nadahnuta epizodom TV-sitcoma The Dick Van Dyke Show u kojoj glavni likovi navode vrlo različita viđenja borbe koju su imali. Prema kritičkoj analizi epizode, Zla krv istražuje dinamiku i odnose između Muldera i Scullya. Neki akademičari smatraju da Scully svojom verzijom priče obara "muški pogled", feministički koncept prema kojem filmovi imaju tendenciju obraćati se muškim gledateljima i perspektivama. Šminka i specijalni efekti su koristili razne tehnike kako bi stvorili razne učinke u priči, poput vampirskih zubi, oči koji svijetle i ugrize zubi.

Radnja
Jedne noći, agent FBI-a Fox Mulder ubija mladića za kojeg je smatrao da je vampir jer je imao zašiljene zube. Međutim, Dana Scully smatra da se radi o zabuni i da je Mulder ubio običnog mladića. Pokreće se istraga o ubojstvu i Mulder prije podnošenja izvještaja Skinneru želi uskladiti svoju verziju priče sa Scully. 

Prema njenoj verziji, stigla je u ured i Mulder joj je pričao o ubojstvima u Teksasu za koje je vjerovao da su djela vampira. Pričao je na iritantan i umišljen način, bez imalo samokritike. U gradiću Cheney u Teksasu, Scully je naišla na šerifa Hartwella kojeg je opisala kao šarmantnog i zgodnog. Napravila je autopsiju jednog leša i otkrila da je žrtva omamljen sredstvom kada je pojeo pizzu. Pojurila je u motel gdje je naišla na Muldera koji je napola omamljen nakon što je pojao pizzu te ga je napao dostavljač, Ronnie. Ona je pucala ali je Ronnie pobjegao. Kada ga je sustigao Mulder, ubio ga je nabijanjem kolca u srce. 

Mulder potom ispriča svoju verziju priče: prema njemu, dok je pričao o neobičnim ubojstvima u Teksasu, bio je ljubazan i uviđavan, dok je Scully sve to slušala sa prijezirom. Mulder je opisao šerifa kao ružnog seljačinu sa zubima koji strše. Kada se vratio u motelsku sobu, pojeo je pizzu, te je u sobu ušao Ronnie, sa vampirskim zubima i očima koje su svijetlile. Scully je ušla u sobu i pucala, te je Ronnie pobjegao ogromnim skokom. Nakon što se oporavio, Mulder je proganjao Ronnieja te ga ubio kolcem. 

U međuvremenu, prilikom autopsije, Ronnie iznenada oživi te se time potvrdi da je doista bio vampir, te pobjegne. Skinner pošalje Muldera i Scully natrag u Teksas da istraže stvar. Tamo, Scully otkriva da je i šerif Hartwell zapravo vampir kada mu oči zasvijetle. Kada Mulder pokuša uhapsiti Ronnieja, opokole ga svirepi vampiri. Probudi se narednog jutra u autu, gdje ga sretne Scully. Neozljeđeni su a vampiri su nestali. Natrag u Washingtonu, predaju Skinneru zajednički izvještaj.

Produkcija

Pisanje i snimanje
"Epizodu je napisao Vince Gilligan, koji je već napisao nekoliko epizoda za seriju; ovo je bila njegova peta zasluga sezone. Pošto je znao da je morao predati epizodu za snimanje ubrzo nakon Božića 1997., počeo je raditi na scenariju koji bi uključivao priču koju predstavlja Robert Stack u sklopu emisije Unsolved Mysteries, dok bi nepoznati glumci igrali Muldera i Scully. Pod pritiskom da što prije završi scenario, Gilligan je zaključio da ideja ne bi funkcionisala- Izjavio je: "Nisam mogao smisliti kako to napraviti". Serija će kasnije istraživati ideju križanja Dosjea X sa nefikcijom u epizodi iz sedme sezone "X-Cops", koju je isto napisao Gilligan.

Producent serije Frank Spotnitz mu je pomogao da smisli novu ideju. Spotnitz je bio nadahnut epizodom iz serije The Dick Van Dyke Show, zvanu "The Night the Roof Fell In", u kojoj likovi Rob i Laura Petrie pričaju različite verzije borbe u koju su bili umiješani.  Gilligan je izjavio: "Mislio sam da će bit 'cool' način da se ispriča priča." Pošto su te dvije verzije priče zauzimale puno prostora, Gilligan je znao da će radnja morati biti jednostavna i odvijati se jedino oko vampira, koju će gledatelji razumijeti s lakoćom. I Mulder i Scully pričaju verzije koje se odigravaju jedna za drugom, te su za to korištene iste kulise i rakursi kamere. Park sa vozilom je prije bio pilana koja je prethodno iskorištena u  četvrtoj sezoni, u epizodi "Gethsemane" u kojoj je izgorjela.

Glumačka postava i efekti
Luke Wilson je gostovao kao šerif Hartwell; prije je nastupio u filmskoj komediji Home Fries iz 1998., koju je isto napisao Vince Gilligan. Bivša dječja zvezda Patrick Renna gostovao je kao Ronnie Strickland. Izjavio je: "Prije nego smo počeli snimati, pitao sam da li se Ronnie pravi da je glup. Rekli su mi 'Ne. On je doista samo glup'".

Vozilo koje izmakne kontroli izgradio je koordinator za specijalne efekte David Gauthier; ugrađen je drugi volan kojim je vozač upravljao vozilom iz stražnjeg prozora, izvan vidokruga kamere. Wilson i Renna su dobili lažna zubala –koje su sardonički nazvali "smešni očnjaci"—a koje je nabavio specijalist za šminku Toby Lindala. Wilson se kasnije prisjetio da su se udobno uklopili u njegova usta, za razliku od proteze za isravljanje zubiju koju je nosio kao dijete. Kako bi dočarali zelene oči koje svijetle, fluorescentni materijal je zalijepljen za očni kapak glumaca. Zbog toga što nisu mogli vidjeti s njim na očima, dobio se dojam neobičnog pogleda. Kako bi uvjerljivo dočarao ugrize od vampira, Gilligan je ugrizao Lavernea Bashama, zasluženog za šminku, za ruku kako bi ovaj znao dočarati efekte ugriza.

Teme
Susanne Kord i Elisabeth Krimmer smatraju da "Zla krv" istražuje dinamiku odnosa Muldera i Scully "razvijanjem disfunkcionalnog potencijala njihovih rutinskih odnosa. " U članku "Scully Hits the Glass Ceiling: Postmodernism, Postfeminism, Posthumanism and The X-Files" [Scully udara stakleni strop: Postmodernizam, postfeminizam, posthumanizam i Dosjei X], Linda Badley sugeriše da Dosjei X često razbijaju koncept muške perspektive tijekom cijele serije a ova epizoda je naročiti primjer, pošto dozvoljava Scully da ima svoju sopstvenu perspektivu na šerifa Hartwella.

Michelle Bush u knjizi Myth-X opisuje da epizoda daje "uvid u um [Muldera i Scully]" pokazujući kako oni vide sebe i jedno drugo, kao i "njihove nesigurnosti o privlačnosti jedno drugoga". Sam naziv "Zla krv" može se primijeniti na tenziju između dva protagonista u epizodi.  Ona opisuje kako svatko od njih u zasebnoj priči pokušavaju opisati sebe ponaosob na onaj način koji misle da će ih drugi smatrati atraktivnima.

Odjek

Rejting
"Zla krv" je prvi put emitirana u Sjedinjenim Državama 22. februara 1998., na kanalu Fox. Gledalo ju je 19,25 miliona gledatelja, prema sustavu Nielsenov rejting. To znači da ju je 12 % svih kućanstava Sjedinjenih Država gledalo, te 17 % svih građana koji su gledali televiziju u to vrijeme. Epizoda je bila jedna od osam ostalih uključenih u Revelations, DVD koji je objavljen prije puštanja igranog filma The X-Files: I Want to Believe u distribuciju 2008.

Recenzije

"Zla krv" je pobrala nadmoćno pozitivne recenzije kritičara. U recenzije sezone za New Straits Times, Francis Dass je zapisao da je ova epizoda "apsolutni dragulj. Najsmiješnija epizoda Dosjea X koju sam ikada vidio." Rebecca Traister je za Salon.com zapisala da je "možda čak i najbolja epizoda Doseja X svih vremena". U recenziji DVD-a Revelations, Erik Henriksen je za The Portland Mercury hvalio način scenarista koji su "uspijeli nadići formule svojih žanrova" te zaključio: "Smiješna je i brza i sadrži odličan nastup Lukea Wilsona". Također u recenziji Revelationsa za Reading Eagle, Gina McIntyre je zapisala da je to "urnebesan rascjep o tome kako [Mulder and Scully] gledaju jedno na drugo". 

Zack Handlen je za The A.V. Club predao pozitivnu recenziju i uključio "Zlu krv" u svoj popis pet najboljih epizoda Doseja X. Zapisao je da je scenario "vrlo pametan" i usporedio priču sa filmom Rashomon: "Da, Zla krv zna biti šašava, ali na dobar način, ona vrsta koja probija rupe u likovima na načine na koji se čine simpatićnijima." Robert Shearman i Lars Pearson su u knjizi Wanting to Believe: A Critical Guide to The X-Files, Millennium & The Lone Gunmen dali epizodi pet od pet zvijezdica i zapisali: "Tako se radi priča o vampirima!" Hvalili su Gilliganov humor kao i istraživanje različitih pogleda Muldera i Scully. Shearman i Pearson su dodali: "Smisalica ovdje nije paranormalna, već strukturalna", utvrdili da je okvir radnje "suptilno napravljen" te da je rezultat "briljantan". Website IGN je Zlu krv prozvao #18 najboljom zasebnom epizodom cijele serije. Rob Bricken je za Topless Robot prozvao "Zlu krv" najsmiješnijom epizodom Doseja X. The Montreal Gazette ju je prozvao #9 najboljom zasebnom epizodom cijele serije. Tom Kessenich u knjizi Examination: An Unauthorized Look at Seasons 6–9 of the X-Files, je "Zlu krv" uključio u popis "25 najboljih epizoda svih vremena" Dosjea X, te ju stavio na #19 mjesto. Zapisao je da su "satrični Doseji X u najboljem izdanju." Den of Geek spisateljica Juliette Harrisson ju je prozvala najboljom zasebnom epizodom pete sezone: "Čista je zabava i narativno zaigrana".

Bilo je i manje pozitivnih recenzija. Paula Vitaris je za Cinefantastique dala epizodi podvojenu recenziju te joj dala 2,5 od 4 zvijezdice.  Iako je uživala u komičnim trenucima, bila je kritična na način kako su Mulder i Scully gledali jedno na drugo: "Njihov odnos se ovdje čini neobično pasivno-agresivan". Vitaris je kritizirala i to što Muldera nije grizla savjest jer je možda ubio nedužnog mladića.

Gillian Anderson je izjavila da joj je "Zla krv" jedna od njenih najdražih epizoda cjelokupne serije: "Obožavam tu epizodu. Što se mene tiče, to je jedna od naših najboljih ikada. Mislim da je zbilja dobro pokazala kako David i ja možemo dobro raditi zajedno".

Reference
Fusnote

Bibliografija

Eksterni linkovi
 "Bad Blood" na TheXFiles.com

The X-Files
TV-epizode 1998.